Vyhodnotenie medzirezortného pripomienkového konania

Počet oslovených subjektov:              31
Zoznam oslovených subjektov:   Ministerstvo hospodárstva SR, Ministerstvo práce, sociálnych vecí a rodiny SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo kultúry SR, Ministerstvo zdravotníctva SR, Ministerstvo vnútra SR, Ministerstvo zahraničných vecí SR, Ministerstvo spravodlivosti SR, Ministerstvo obrany SR, Ministerstvo životného prostredia  SR, Ministerstvo školstva SR, Generálna prokuratúra SR, Štatistický úrad SR, Úrad jadrového dozoru SR, Úrad geodézie, kartografie a katastra SR, Protimonopolný úrad SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Úrad pre štátnu službu, Národná banka Slovenska, Najvyšší kontrolný úrad SR, Úrad pre verejné obstarávanie, Národný bezpečnostný úrad, Úrad vlády SR – podpredseda vlády SR pre európsku integráciu, ľudské práva a menšiny, Úrad vlády SR – vedúci Úradu vlády SR, Úrad vlády SR – sekcia hospodárskej politiky, Úrad vlády SR – odbor vládnej agendy

Zaslali do stanoveného termínu:        27
Zaslali po termíne:	1 (MDPT SR)
K návrhu sa nevyjadrili:                     3  (ÚPSS SR, NKÚ SR, NBÚ)   
Bez pripomienok:                           15  (MPSVR SR, MV SR, MZV SR, MO SR, GP SR, ÚJD SR, ÚGKK SR, PÚ SR, ÚNMS SR, ÚPV SR, SŠHR SR, NBS, ÚVO SR, ÚV SR – podpredseda vlády SR pre európsku integráciu, ľudské práva a menšiny, ÚV SR)

Počet vznesených pripomienok, z toho zásadných:             30/15
Počet akceptovaných pripomienok, z toho zásadných:        27/15
Počet neakceptovaných pripomienok, z toho zásadných:     3/0

Vyhodnotenie pripomienok je uvedené v tabuľkovej časti.

Vysvetlivky  k použitým skratkám v tabuľke:
Z – zásadná                               A - akceptovaná
O – odporúčacia                        N - neakceptovaná

REZORT | PRIPOMIENKA | TYP | VYHODNOTENIE | SPÔSOB VYHODNOTENIA | POZNÁMKA
Ministerstvo hospodárstva Slovenskej republiky | V bode 61 navrhujem, aby text v časti „Stav legislatívneho procesu“ bol nahradený textom nasledovného znenia: „Smernica má špecifický charakter v tom, že predpokladá svoju implementáciu prostredníctvom programov, súčasťou ktorých môžu byť zákony, iné právne predpisy, ekonomické a administratívne nástroje, informovanie, vzdelávanie a dobrovoľné dohody. Časť smernice bola prebratá zákonom č. 657/2004 Z. z. o tepelnej energetike. Časť smernice sa preberá prostredníctvom programov na energetickú certifikáciu budov, podporných programov financovania treťou stranou, programu tepelnej izolácie budov a programu podpory energetických auditov pre veľkospotrebiteľov energie. Časť smernice bude prebratá do vykonávacích predpisov, ktoré vydá Úrad pre reguláciu sieťových odvetví SR“. | Z | A | Akceptované: text upravený podľa navrhovaného znenia. |
| V bode 62 navrhujem, aby text v časti „Stav legislatívneho procesu“ bol nahradený textom nasledovného znenia: Smernica bude prebratá novelou zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov, ktorá je súčasťou návrhu novely zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, ktorú pripravilo MVRR SR“. Súčasne navrhujem zmeniť termín prevzatia a notifikácie na 1. júla 2005. | Z | A | Akceptované: text upravený podľa navrhovaného znenia. |

Ministerstvo financií Slovenskej republiky

K uzneseniu:
bod B.3. určiť osobu zodpovednú za zabezpečenie prebratia smerníc podľa harmonogramu   - žiadame uviesť na akej úrovni bude osoba, ktorá je zodpovedná za zabezpečenie prebratia smerníc podľa harmonogramu  v rámci hierarchie zodpovednosti  t.j. úroveň ministra, štátneho tajomníka, generálneho riaditeľa sekcie z formulácie uznesenia to nevyplýva.

Z

A

Akceptované: text doplnený podľa navrhovaného znenia.

I.  Neprevzaté a nenotifikované smernice pojaté do zoznamu 104 smerníc Európskej komisie:
18. smernica 2002/65/ES doplniť:
Návrh zákona o ochrane spotrebiteľa pri finančných službách poskytovaných na diaľku a o zmene a doplnení niektorých zákonov, ktorý smernicu transponuje, bude predložený na rokovanie Legislatívnej rady vlády  dňa 1.2.2005. Termín účinnosti návrhu zákona sa navrhuje  1.5.2005
19. smernica 2004/69/ES:
Smernicu vyňať zo zoznamu nenotifikovaných  a uviesť v notifikovaných. Notifikačný formulár zaslaný na ÚV SR  dňa 21.1.2005.  
20. smernica 86/653/EHS  (o koordinácii právnych predpisov členských štátov týkajúcich sa samostatných obchodných zástupcov ) nepatrí do gestorstva MF SR ale do gestorstva MH SR. Ministerstvo financií SR gestoruje smernicu  86/635/EHS.
21. smernica 98/84/ES (chránené služby informačných spoločností), ku ktorej sme zaslali  požiadavku o zmenu gestora rozporovým  konaním listom č. 6461/2004-51 zo dňa 6.4.2004, pretože MDPT SR ako aj MH SR, ktorým problematika podľa zákona č. 575/2002 Z. z. v znení neskorších predpisov patrí, nesúhlasili so zmenou gestora. Doteraz nebolo uskutočnené rozporové konanie.
22. smernica  2003/49/ES – Smernicu vyňať zo zoznamu nenotifikovaných  a uviesť v notifikovaných Notifikačný formulár zaslaný dňa 17. 1. 2004
23. smernica 2002/47/ES – upraviť spolupracujúce rezorty – sú Ministerstvo vnútra SR a Ministerstvo spravodlivosti SR a nie NBS. MF SR zaslalo notifikačný formulár dňa  17.1.2004 – transpozícia čiastočná.
24. smernica 2001/17/ES – doplniť spolupracujúci rezort je to Ministerstvo spravodlivosti SR (zákon č. 7/2005 Z.z.).  MF SR zaslalo  notifikačný  formulár.
25. smernica 69/335/EHS – Smernicu vyňať zo zoznamu nenotifikovaných  a uviesť v notifikovaných. MF SR zaslalo notifikačný formulár 17.1.2004.

Z

A

Akceptované: text upravený podľa navrhovaného znenia.

Ministerstvo dopravy, pôšt a telekomunikácií Slovenskej republiky

Z návrhu uznesenia  žiadame vypustiť úlohu B.3.
Odôvodnenie: Vzhľadom na to, že do pôsobnosti MDPT SR patrí viacero druhov dopravy a vzhľadom na množstvo smerníc, ktorých je MDPT SR (ministerstvo s druhým najvyšším počtom smerníc) gestorom nie je možné určiť len jednu osobu zodpovednú za transpozíciu smerníc.

Z

A

Akceptované: text upravený v zmysle navrhovaných zmien.

V bode č. 40 smernica 76/914/EHS žiadame uviesť, že MDPT SR túto smernicu stransponuje v priebehu roka 2005 a zároveň žiadame termín prevzatia a notifikácie posunúť najneskôr do 31. decembra 2005.
Odôvodnenie: Vzhľadom na dĺžku legislatívneho procesu v SR je termín prevzatia „najneskôr do 30. mája 2005“ nereálny.

Z

A

Akceptované: text upravený podľa navrhovaného znenia.

V bode č. 41 smernica 96/75/ES žiadame vypustiť slová „Termín notifikácie: najneskôr do 7. februára 2005“
Odôvodnenie : MDPT SR dňa 18.1.2005 notifikovalo smernicu 96/75/ES ako irelevantnú.  Príslušný notifikačný formulár bol zaslaný SIAP elektronickou poštou.

Z

A

Akceptované: text upravený presunutím do časti II.,kde je zoznam notifikovaných smerníc.

V bode č. 42 smernica 1999/37/ES žiadame termín prevzatia a notifikácie posunúť najneskôr do 31. decembera 2005.
Odôvodnenie: Vzhľadom na dĺžku legislatívneho procesu v SR je termín prevzatia „najneskôr do 30. apríla 2005“ nereálny.

Z

A

Akceptované: text upravený podľa navrhovaného znenia.

V bode č. 50  smernica 2001/96/ES žiadame termín prevzatia a notifikácie posunúť najneskôr do 31. decembera 2005.
Odôvodnenie: Vzhľadom na dĺžku legislatívneho procesu v SR je termín prevzatia „najneskôr do 30. apríla 2005“ nereálny.

Z

A

Akceptované: text upravený podľa navrhovaného znenia.

V bode č. 51 smernica 2001/105/ES žiadame vypustiť slová „Termín notifikácie: najneskôr do 7. februára 2005
Odôvodnenie : MDPT SR dňa 14.1.2005 notifikovalo smernicu 2001/105/ES  ako úplne transponovanú. Príslušné notifikačné formuláre boli zaslané SIAP elektronickou poštou.

Z

A

Akceptované: text upravený presunutím do časti II.,kde je zoznam notifikovaných smerníc.

V bode č. 52 smernica 2000/59/ES žiadame termín prevzatia a notifikácie posunúť najneskôr do 31. decembra 2005.
Odôvodnenie: Vzhľadom na dĺžku legislatívneho procesu v SR je termín prevzatia „najneskôr do 30. júna 2005“ nereálny.

Z

A

Akceptované: text upravený podľa navrhovaného znenia.

V bode č. 53 smernica 2002/59/ES žiadame vypustiť slová „Termín notifikácie: najneskôr do 7. februára 2005
Odôvodnenie : MDPT SR dňa 14.1.2005 notifikovalo smernicu 2002/59/ES  ako čiastočne  transponovanú. Príslušné notifikačné formuláre boli zaslané SIAP elektronickou poštou.

Z

A

Akceptované: text upravený presunutím do časti II.,kde je zoznam notifikovaných smerníc.

V bode č. 54 smernica 1999/95/ES žiadame vypustiť slová „Termín notifikácie: najneskôr do 7. februára 2005
Odôvodnenie : MDPT SR dňa 14.1.2005 notifikovalo smernicu 1999/95/ES  ako čiastočne transponovanú. Príslušné notifikačné formuláre boli zaslané SIAP elektronickou poštou.

Z

A

Akceptované: text upravený presunutím do časti II.,kde je zoznam notifikovaných smerníc.

V bode  č. 57 smernica 96/67/ES termín prevzatia a notifikácie posunúť najneskôr do 31. decembra 2005.
Odôvodnenie: Vzhľadom na dĺžku legislatívneho procesu v SR je termín prevzatia „najneskôr do 30. apríla 2005“ nereálny.

Z

A

Akceptované: text upravený podľa navrhovaného znenia.

V bode č. 58 smernica 95/21/ES žiadame vypustiť slová „Termín notifikácie: najneskôr do 7. februára 2005
Odôvodnenie : MDPT SR dňa 14.1.2005 notifikovalo smernicu 95/21/ES  ako čiastočne transponovanú. Príslušné notifikačné formuláre boli zaslané SIAP elektronickou poštou.

Z

A

Akceptované: text upravený presunutím do časti II.,kde je zoznam notifikovaných smerníc.

Ministerstvo pôdohospodárstva Slovenskej republiky

Bod 26, 27, 28, 29, 30 a 38 žiadame zmeniť v súlade s nasledovným znením, kvôli dosiahnutiu najaktuálnejšieho stavu informácií:
V bode 26. Smernica Komisie 80/891/EHS 
Stav legislatívneho procesu: smernica: ....... návrh novely Výnosu MP SR a MZ SR  č. 3235/1/2001-100 „Jedlé rastlinné tuky a oleje a výrobky z nich“, ktorou sa zozáväzňuje STN 58 87 64 kde je táto smernica zapracovaná, bol zaslaný do medzirezortného pripomienkového konania. Ukončenie medzirezortného pripomienkového konania je 3.2.2005. 
V bode 27.  Prvá smernica Komisie 81/0712/EHS 
Stav legislatívneho procesu: smernica je zapracovaná do novely Výnosu č. 608/5/2004-100 o prídavných látkach. Návrh novely Výnosu bol pripravený v spolupráci s MZ SR a je v medzirezortnom pripomienkovom konaní, ktoré bude ukončené 2.2.2005.  
V bode 28. Smernica Komisie 87/250/EHS 
Stav legislatívneho procesu: smernica je zapracovaná do návrhu novely Výnosu č. 1187/2004-100 o označovaní, ktorý bol zaslaný do medzirezortného pripomienkového konania, ktoré bude ukončené 3.2.2005.
V bode 29. Smernica Rady 2003/43/ES 
Stav legislatívneho procesu: ......... prerokovaný na LRV a zaradený na rokovanie vlády SR dňa 26.1.2005.
V bode 30. Smernica Rady 2003/50/ES
Stav legislatívneho procesu:  ....... návrh nariadenia bol schválený vládou SR dňa 19.1.2005.  Účinnosť od 15.2.2005.
V bode 38. Smernica Komisie 2004/55/ES 
Stav legislatívneho procesu: smernica je zapracovaná do návrhu novely nariadenia vlády SR č. 270/2004 Z. z,. Návrh novely je  v medzirezortnom pripomienkovom konaní, ktoré bude ukončené 27.1.2005.

O

A

Akceptované: text upravený podľa navrhovaného znenia.

Ministerstvo výstavby a regionálneho rozvoja Slovenskej republiky | Na str. 16, v bode 62. je uvedené, že Ministerstvo výstavby a regionálneho rozvoja SR (MVRR SR) pripravuje v súčasnosti novelu zákona č. 44/1988 Zb. o ochrane a využití nerastného bohatstva. Nakoľko MVRR SR spomínanú novelu nepripravuje, žiadame Vás o vypustenie nášho ministerstva z tejto úlohy. | O | A | Akceptované: text upravený podľa navrhovaného znenia. |

Ministerstvo kultúry 
Slovenskej republiky

K 12. a 13 bodu
V predmetných bodoch odporúčame informáciu, že návrh zákona, ktorým sa uvedené smernice preberajú, bude predložený do Národnej rady SR nahradiť informáciou, že do Národnej rady SR bol už 17. januára 2005 predložený. Predpokladaný dátum účinnosti vládneho návrhu zákona bol navrhnutý na 15. marca 2005. S ohľadom na ďalší priebeh legislatívneho procesu a skutočnosť, že návrh zákona nebol zaradený na januárovú schôdzu Národnej rady SR, navrhujeme termín prebratia a notifikácie posunúť v predmetných bodoch na 30. apríl 2005.

O

A

Akceptované: text upravený podľa navrhovaného znenia.

K navrhovaným opatreniam na zabránenie vzniku transpozičného deficitu (str. 20) k druhému bodu.
	Vzhľadom na možnosť vyvodzovať zodpovednosť odporúčame zvážiť, aby určená osoba  niesla zodpovednosť za prípravu návrhu právneho predpisu, ktorým sa zabezpečuje prebratie smernice, a nie zabezpečenie prebratia smernice (tzn. aj za schválenie právneho predpisu, ktorým sa smernica preberá).  V určitých fázach legislatívneho procesu už táto osoba nemôže ovplyvniť ďalší priebeh zabezpečenia prebratia smernice (schválenie návrhu právneho predpisu vládou SR, Národnou radou SR).

O

A

Akceptované: text upravený podľa navrhovaného znenia.

Ministerstvo zdravotníctva Slovenskej republiky

V bodoch 1, 2 a 6 na stranách 1 až 3 žiadame upraviť názov právneho predpisu, ktorým sa úplne transponujú smernice Komisie 96/3/ES, 98/28/ES a 2004/4/ES takto: 
„Výnos Ministerstva zdravotníctva Slovenskej republiky a Ministerstva pôdohospodárstva Slovenskej republiky, ktorým sa mení a dopĺňa Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 328/2004-100, ktorým sa mení a dopĺňa Výnos Ministerstva pôdohospodárstva SR a Ministerstva zdravotníctva SR č. 981/1996–100“.

O

A

Akceptované: text upravený podľa navrhovaného znenia.

V bode 5 na strane 2 žiadame upraviť názov právneho predpisu, ktorým sa úplne transponuje smernica Komisie 2003/113/ES takto: 
„Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 20799-1/2004-SL z 8. decembra 2004, ktorým sa mení a dopĺňa Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 15. marca 2004 č. 608/4/2004-100, ktorým sa vydáva hlava Potravinového kódexu Slovenskej republiky upravujúca rezíduá prípravkov na ochranu rastlín“. Žiadame zmeniť informáciu o stave legislatívneho procesu k tomuto výnosu, keďže návrh vyššieuvedeného výnosu bol zaslaný na uverejnenie do Vestníka Ministerstva zdravotníctva Slovenskej republiky. Výnos nadobudne účinnosť dňom uverejnenia oznámenia v Zbierke zákonov. Po uverejnení bude bezodkladne vykonaná notifikácia smernice Komisie 2003/113/ES.

O

A

Akceptované: text upravený podľa navrhovaného znenia.

V bode 7 na strane 3 žiadame upraviť názov právneho predpisu, ktorým sa úplne transponuje smernica Komisie  2004/59/ES takto: 
„Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 20799-1/2004-SL z 8. decembra 2004, ktorým sa mení a dopĺňa Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 15. marca 2004 č. 608/4/2004-100, ktorým sa vydáva hlava Potravinového kódexu Slovenskej republiky upravujúca rezíduá prípravkov na ochranu rastlín“. Žiadame zmeniť informáciu o stave legislatívneho procesu k tomuto výnosu, keďže návrh vyššieuvedeného výnosu bol zaslaný na uverejnenie do Vestníka Ministerstva zdravotníctva Slovenskej republiky. Výnos nadobudne účinnosť dňom uverejnenia oznámenia v Zbierke zákonov. Po uverejnení bude bezodkladne vykonaná notifikácia smernice Komisie 2004/59/ES.

O

A

Akceptované: text upravený podľa navrhovaného znenia.

Ministerstvo spravodlivosti SR | V názve bodu III. nahradiť slovo „zabezpečenie“ slovom „zabránenie“. | O | A | Akceptované: predmetné slovo nahradené podľa navrhovaného znenia. |

Ministerstvo životného prostredia Slovenskej republiky

K zoznamu neprevzatých a nenotifikovaných smerníc v gescii MŽP SR:
K bodu 14 – smernica Rady 74/556/EHS (ktorou sa stanovujú podrobnosti o prechodných opatreniach týkajúcich sa činností, ktoré súvisia s obchodovaním a distribúciou toxických výrobkov, a činností, ktoré zahŕňajú odborné využitie takýchto výrobkov, vrátane činnosti sprostredkovateľov):
navrhujeme upraviť text v zátvorke takto: minister životného prostredia oslovil v kompetenčnom spore o gestorstvo medzi MH SR, MZD SR a MV SR ministra hospodárstva listom zo dňa 21.12.2004, odpoveď nebola ku dňu 24.1.2005 doručená.
K bodu 15 – smernica Rady 83/129/EHS (ktorá sa týka dovozu koží mláďat určitých druhov tuleňov a výrobkov z nich vyrobených do členských štátov): 
bod odporúčame vypustiť- zákon o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov, ktorým sa uvedená smernica ES preberá do právneho poriadku SR, bol publikovaný v Zbierke zákonov SR dňa 21. januára 2005 pod číslom 15/2005 Z. z. Notifikačný formulár bol vyhotovený dňa 24. januára 2005 a zaslaný na Sekciu Inštitút pre aproximáciu práva Úradu vlády SR.
K bodu 16 - smernica Rady 89/370/EHS (ktorou sa mení a dopĺňa smernica 83/129/EHS, ktorá sa týka dovozu koží mláďat určitých  druhov  tuleňov  a  výrobkov  z nich vyrobených do členských štátov):
bod odporúčame vypustiť - zákon o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov, ktorým sa uvedená smernica ES preberá do právneho poriadku SR, bol publikovaný v Zbierke zákonov SR dňa 21. januára 2005 pod číslom 15/2005 Z. z. Notifikačný formulár bol vyhotovený dňa 24. januára 2005 a zaslaný na Sekciu Inštitút pre aproximáciu práva Úradu vlády SR.
K bodu 17 - smernica 2001/42/ES Európskeho parlamentu a Rady (o posudzovaní účinkov určitých plánov a programov na životné prostredie): 
rozporové konanie medzi ministrom práce, sociálnych vecí a rodiny  a ministrom životného prostredia  sa zatiaľ neukončilo.

O

A

Akceptované: text upravený podľa navrhovaného znenia.

| Body 15 a 16 žiadame preradiť do zoznamu II. | O | A | Akceptované: text upravený podľa navrhovaného znenia. |

K ďalším navrhovaným opatreniam na zabránenie vzniku transpozičného deficitu:
Osobnú zodpovednosť jednej osoby za priebeh celého transpozičného procesu, za jeho súlad so schváleným časovým harmonogramom a za jeho úspešné zavŕšenie, považujeme za neprijateľnú, lebo pre náročnosť legislatívneho procesu, množstvo zaangažovaných osôb a čiastočnú nepredvídateľnosť jeho výsledku (pozmeňujúce návrhy poslancov NR SR) nie je možné zveriť zodpovednosť za  plnenie takejto úlohy z PLÚ jednej osobe.  Do úvahy prichádza len zodpovednosť za plnenenie časového harmonogramu v niektorých fázach legislatívneho procesu.

O

A

Akceptované: znenie uznesenia  prehodnotené a text upravený.

Ministerstvo školstva 
Slovenskej republiky

Odporúča v bode III. zaradiť bod 3 v znení: „3. Zabezpečiť na každom ústrednom orgáne štátnej správy potrebný počet zamestnancov s právnickým vzdelaním a aktívnou znalosťou cudzieho jazyka a mzdové zvýhodnenie týchto zamestnancov vykonávajúcich činnosti v oblasti aproximácie práva s cieľom zabránenia vzniku ďalšieho transpozičného deficitu a dôsledného  plnenia úloh v oblasti transpozície smerníc ES/EÚ do nášho právneho poriadku.“

O

N

Neakceptované: všetky ústredné orgány štátnej správy musia zabezpečiť svoje personálne obsadenie a ohodnotenie zamestnancov podľa svojich potrieb a prostriedkov vlastnej rozpočtovej kapitoly; v prípade, ak by vláda SR považovala za nevyhnutné komplexné riešenie tejto otázky, mala by uložiť zodpovedajúcu úlohu, kde by boli zohľadnené aj finančné možnosti.

Štatistický úrad Slovenskej republiky | Do návrhu uznesenia by mala byť prijatá nová úloha o tom, že všetky ústredné orgány štátnej správy by mali mať pre sledovanie a zabezpečovanie záväzných termínov transpozícii právnych aktov ES a EÚ zavedenú elektronickú notifikáciu zasielania Úradného vestníka EÚ. | O | N | Neakceptované: všetky ústredné orgány štátnej správy majú prístup do notifikačnej databázy, určenú kontaktnú osobu a zároveň sa zúčastňujú už procesu prípravy právnych aktov ES/EU, teda majú dostatočné informácie pre včasnú transpozíciu. |
Úrad vlády Slovenskej republiky – sekcia hospodárskej politiky | Odporúčame nevytvárať ďalšiu ukladaciu časť C, ale za bodom B.3. pokračovať – podpredsedovi vlády pre legislatívu a ministrovi spravodlivosti a text úlohy označiť bodom B.4. Do časti vykonajú potom zahrnúť aj podpredsedu vlády pre legislatívu a ministra spravodlivosti a túto časť zaradiť na koniec materiálu (pred časť na vedomie) | O | N | Neakceptované: navrhované znenie uznesenia je koncipované prehľadnejšie. |
| V predkladacej správe odporúčame uviesť plné znenie doložky (vrátane vplyvu na podnikateľské prostredie). | O | A | Akceptované: text upravený podľa navrhovaného znenia. |
Úrad vlády Slovenskej republiky – odbor vládnej agendy | Jazykové a technické pripomienky | O | A | Akceptované: text upravený podľa navrhovaného znenia. |